
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διατίμηση Οινοπνεύματος. 1 

Προσαρμογή κλάδων καλλιτεχνικού Προσωπικού Κ.Ο.Α. και 

Κ.Ο.Θ. 2 

Ανακοίνωση αρχαίου μνημείου στην Κοκκινόραχη Ν. Λακωνίας . 3 

Κήρυξη κάστρου περιοχής Ψαχνών Εύβοιας ως ιστορικού διατηρη¬ 
τέου μνημείου . 4 

Διορθώσεις σφαλμάτων 

Διόρθωση σφάλματος στην Υ.Α. Β1/819/1988 απόφαση του 
Υπουργού Εθνικής Παιδείας και Θρησ/των. 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΑριΟ. 3003861/2107/0029 

Διατίμηση Οινοπνεύματος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


3) Τις διατάξεις της απόφσ /546/3691/29.9.85 (ΦΕΚ 745/ 

31.10.86 τεύχος Β’) των Τ'" ών Οικονομικών και Εμπορίου «Κα¬ 

θορισμός τιμής σταφιδο/ λ.Σ.Ο. που προορίζεται για την παρα¬ 
γωγή οινοπνεύματος»/ ♦ / 

4) Τις διατάξεις του* ^98/88 (ΦΕΚ 166/11.8.88 τεύχος Α'). 

5) Την αριθ. 107 .απόφαση της Επιτροπής Τιμών και Εισοδη¬ 
μάτων. [ / 

6) Το από 7.3.89\μακτικό της επιτροπής συντελεστών κοστολογίου 
οινοπνεύματος του άρθρου 125 του 284/1988 Προεδρικού Διατάγμα¬ 
τος (ΦΕΚ 128 και 165/1988 τεύχος Α'), αποφασίζουμε: 

1. Καθορίζουμε τη βιομηχανική τιμή και τις τιμές πωλήσεως του κα¬ 
θαρού και μετουσιωμένου (φωτιστικού) οινοπνεύματος καθώς και της 
απόλυτης αλκοόλης. 

α. Διατίμηση καθαρού οινοπνεύματος. 

Για το καθαρό οινόπνευμα που παράγεται από σταφίδα Α.Σ.Ο., μέ- 
λασσα, σύκα και τις υπόλοιπες πρώτες ύλες που επιτρέπονται για την 
παραγωγή του και για όλα τα οινοπνευματοποιία Β' κατηγορίας. 

Οι πιο κάτω αναφερόμενες τιμές δεν περιλαμβάνουν το φόρο προστι¬ 
θέμενης αξίας και επομένως στις αναγραφόμενες θα υπολογίζεται ο 
Φ.Π.Α. επί πλέον. 

(1) Τιμή χονδρικής πωλήσεως του αφορολογήτου καθαρού οιν/τος, 
δραχμές 200,00 για κάθε χιλιόγραμμο^ άνυδρου οιν/τος. 

(2) Τιμή χονδρικής πωλήσεως του καθαρού φορολογημένου οιν/τος, 
εκτός από τον ειδικό φόρο κατανάλωσης. 

- Για κάθε χιλιόγραμμο άνυδρου δραχμές 374,00 

- Για κάθε χιλιόγραμμο ένυδρου 95° δραχμές 345,70 


Έχοντας υπόψη: 

1) Τις διατάξεις των παραγράφων 1, 2, 3, 4 και 6 του άρθρου 12 
των νόμων «περί φορολογίας του οινοπνεύματος» (Φ.Ε.Κ. 77/ 
18.2.1939) όπως έχουν τροποποιηθεί και συμπληρωθεί με το άρθρο 5 
του Ν. 2776/1954 «περί τροποποιήσεως και συμπληρώσεως νόμων 
αρμοδιότητας του Γενικού Χημείου του Κράτους» (ΦΕΚ 43/ 
13.3.1954 τεύχος Α') με την παράγραφο 3 του άρθρου 7 του Ν.Δ. 
2633/1953 «περί τροποποιήσεως και συμπληρώσεως του Κώδικα 
των νόμων «περί φορολογίας του οινοπνεύματος» (ΦΕΚ 293/ 
29.10.53 τεύχος Α') και ετέρων νόμων αρμοδιότητας του Γενικού Χη¬ 
μείου του Κράτους, με την παράγραφο 2 του άρθρου 3 του Ν.Δ. 541/ 
1941 «περί τροποποιήσεως και συμπληρώσεως διατάξεων τινων του 
Κώδικα των νόμων «περί φορολογίας του οινοπνεύματος» (ΦΕΚ 329/ 
4.10.41 τεύχος Α') και με την παράγραφο 1 του άρθρου 3 του Ν.Δ. 
2401/1953 «περί τροποποιήσεως και συμπληρώσεως του Κώδικα 
των νόμων «περί φορολογίας του οινοπνεύματος» (ΦΕΚ 119/8.5.53 
τεύχος Α') και ετέρων νόμων αρμοδιότητας του Γενικού Χημείου του 
Κράτους. 

2) Τις διατάξεις της παραγράφου 13 του άρθρου 15 του Κώδικα των 
νόμων «περί φορολογίας του οινοπνεύματος, όπως έχει τροποποιηθεί 
και συμπληρωθεί με' την παράγραφο 1 του άρθρου 6 του Ν.Δ. 541/ 
1941 (ΦΕΚ 329/4.10.41 τεύχος Α') και όπως έχει αντικατασταθεί με 
την παράγραφο 13 του άρθρου 2 του Α.Ν. 434/1945 «περί τροποποιή¬ 
σεως και συμπληρώσεως ενίων διατάξεων νόμων αρμοδιότητας του Γε¬ 
νικού Χημείου του Κράτους» (ΦΕΚ 169/3.7.1945 τεύχος Α). 


(3) Τιμή χονδρικής πωλήσεως του καθαρού οιν/τος μάζί με τον ει¬ 
δικό φόρο κατανάλωσης. 

- Για κάθε χιλιόγραμμο άνυδρου δραχμές 411,40 

- Για κάθε χιλιόγραμμο ένυδρου 95° δραχμές 380,30 

Ο ειδικός φόρος κατανάλωσης που περιλαμβάνεται στις τιμές της πε- 

ριπτώσεως αυτής είναι: 

- Για κάθε χιλιόγραμμο άνυδρου δραχμές 37,40 

- Για κάθε χιλιόγραμμο ένυδρου 95° δραχμές 34,60 

(4) Τιμή λιανικής πωλήσεως του καθαρού φορολογημένου οιν/τος. 

Για τους ποτοποιούς και φαρμακοποιούς που σύμφωνα με τις ισχύου- 
σες διατάξεις του Κώδικα των νόμων «περί φορολογίας του οινοπνεύμα¬ 
τος», ενεργούν τη λιανική πώληση του καθαρού οιν/τος, αναγνωρίζεται 
ποσοστό δέκα στα εκατό (10%) που υπολογίζεται στην τιμή χωρίς 
Φ.Π.Α. πάνω στα τιμολόγια χονδρικής πωλήσεως του οιν/τος αυτού, 
των οινοπνευματοποιιών Β' κατηγορίας ή των αποθηκών αποταμιεύ- 
σεώς τους. 

β. Διατίμηση απόλυτης αλκοόλης. 

(1) Τιμή χονδρικής πωλήσεως της φορολογημένης απόλυτης αλκοό¬ 
λης που προορίζεται για βιομηχανικές ή βιοτεχνικές χρήσεις δραχμές 
554,50 για κάθε χιλιόγραμμο οινοπνευματικού βαθμού τουλάχιστο 
99,3° Ο.Ε. 

(2) Η τιμή των δραχμών 554,50 για κάθε χιλιόγραμμο απόλυτης 
αλκοόλης, είναι ενιαία και ισχύει για ολόκληρη τη χώρα, περιλαμβάνει 
δε όλα τα έξοδα διακινήσεως για τη διάθεση της απόλυτης αλκοόλης 
στην κατανάλωση, δηλαδή το κόστος παραγωγής, φόρους και δικαιώ- 

ματα που έχουν καταβοληθεί, μεταφορικές δαπάνες, έξοδα πωλήσεως, 
προμήθεια αντιπροσώπων και κάθε άλλη δαπάνη, καθώς και το κέρδος 
εκτός από το Φ.Π.Α. 

(3) Ως χονδρική πώληση θεωρείται η πώληση της απόλυτης αλκοό¬ 
λης σε ποσότητα πενήντα (50) χιλιογράμμων τουλάχιστον. 

(4) Από τη διατίμηση εξαιρείται η χημικώς καθαρή απόλυτη αλκο¬ 
όλη (ΡΒΟΑΝΑΕΙ3Ι) που προορίζεται για εργαστηριακή χρήση εφ’ όσον 
είναι εμφιαλωμένη σε φιάλες χωρητικότητα μέχρι και πέντε (5) λίτρων. 

γ. Διατίμηση μετουσιωμένου (φωτιστικού) οινοπνεύματος. 

Για το μετουσιωμένο (φωτιστικό) οινόπνευμα που προσφέρεται χύμα 
σε όσους δικαιούνται να το αγοράσουν, σύμφωνα με τις διατάξεις της 
απόφασής μας 8051/1917/10.5.1975 «περί διαθέαεως εμφιαλωμέ¬ 
νου μετουσιωμένου (φωτιστικού) οινοπνεύματος (ΦΕΚ 580/75 τ.Β), 
ορίζεται για όλα τα οινοπνευματοποιία Β’ κατηγορίας και τα νεφτο- 
ποιεία, τιμή χονδρικής πωλήσεώς του, δραχμές 172,10 για κάθε χιλιό¬ 
γραμμο ένυδρου οινοπνευματικού βαθμού τουλάχιστο 93° Ο-Ε. και με 
παράδοση στα εργαστήρια παραγωγής του. Στην τιμή αυτή δεν περι¬ 
λαμβάνεται ο Φ.Π.Α., που θα προστεθεί στην τιμή αυτή. 

δ. Διατίμηση καθαρού οινοπνεύματος που προορίζεται για ειδικές με¬ 
τουσιώσεις. 

Η τιμή του καθαρού αφορολόγητου οιν/τος που προορίζεται για ειδι¬ 
κές μετουσιώσεις, ορίζεται σε δραχμές 200,00 για κάθε χιλιόγραμμο 
άνυδρου. 

ε. Διατίμηση στεμφυλοπνεύματος. 

Η τιμή στην οποία έχουν υποχρέωση οι οινοπνευματοποιοί Β κατη¬ 
γορίας να αγοράζουν το στεμφυλόπνευμα (σούμα) που τους παραδίνουν 
οι ετήσιοι και διήμεροι οινοπνευματοποιοί Α' κατηγορίας, ορίζεται σύμ¬ 
φωνα με τις διατάξεις της παραγράφου 2 του άρθρου 9 του Κώδικα των 
νόμων «περί φορολογίας του οινοπνεύματος», όπως έχουν τροποποιηθεί 
με τις διατάξεις του Ν.Δ. 2401/1953, σε δραχμές 101,10 για κάθε χι¬ 
λιόγραμμο άνυδρου οιν/τος, που παραδίνεται στα οινοπνευματοποιία 
Β' κατηγορίας. 

Ο Φ.Π.Α., για την αγορά του στεμφυλοπνεύματος, βαρύνει τους οι- 
νοπνευματοποιούς Β’ κατηγορίας. 

στ. Διατίμηση εμφιαλωμένου καθαρού οινοπνεύματος. 

Για το καθαρό οινόπνευμα οινοπνευματικού βαθμού τουλάχιστο 95 0 
Ο.Γ., που προσφέρεται στην κατανάλωση εμφιαλωμένο, σύμφωνα με 
τις αποφάσεις μας 64630/11505/70 (ΦΕΚ 864/1970 τεύχος Β) 
και 27723/4419/1972 από οποιαδήποτε ύλη και αν παραχθεί, ορίζο¬ 
νται τιμές διαθέσεώς του, ως εξής: 

(1) Χονδρική πώληση από τους εμφιαλωτές σε χονδρεμπόρους ή σε 
άλλους επαγγελματίες που ενεργούν τη λιανική πώληση του καθαρού 
οινοπνεύματος εμφιαλωμένου, για κάθε φιάλη. 

- των 100 γραμμαρίων δραχμές 49,90 

- των 200 γραμμαρίων δραχμές 97,20 

- των 350 γραμμαρίων δραχμές 159,40 

- των 500 γραμμαρίων δραχμές 221,00 

(2) Τιμές χονδρικής πωλήσεως από χονδρεμπόρους σε επαγγελμα¬ 
τίες λιανικής πωλήσεως, για κάθε φιάλη. 

- των 100 γραμμαρίων δραχμές 51,60 

- των 200 γραμμαρίων δραχμές 100,60 

- των 350 γραμμαρίων δραχμές 165,00 

- των 500 γραμμαρίων δραχμές 228,70 

(3) Οι ανωτέρω τιμές (1) και (2) χονδρικής πωλήσεως ισχύουν εφ’ 
όσον γίνεται πώληση τουλάχιστον 48 φιαλών των 100 γραμμαρίων ή 
10 φιαλών των 500 γραμμαρίων. 

(4) Οι ανωτέρω τιμές (1) και (2) προσαυξάνονται μόνο με το Φ.Π.Α. 
που βαρύνει τους αγοραστές. 

(5) Λιανική πώληση από τους επαγγελματίες εμφιαλωτές για κάθε 
φιάλη. 

Οι πιο κάτω τιμές των (5) και (6) περιλαμβάνουν και το Φ.Π.Α. που 
είναι ίσος με τα 16/116 αυτών των τιμών: 

- των 100 γραμμαρίων δραχμές 62,50 

-των 200 γραμμαρίων δραχμές 121,80 

-των 350 γραμμαρίων δραχμές 199,80 

- των 500 γραμμαρίων δραχμές 276,90 

(6) Λιανική πώληση από επαγγελματίες κάθε είδους που δεν είναι 
εμφιαλωτές. 

- των 100 γραμμαρίων δραχμές 64,60 

- των 200 γραμμαρίων _ δραχμές 126,00 

- των 350 γραμμαρίων δραχμές 206,70 


- των 500 γραμμαρίων δραχμές 286,50 

(7) Οι ως άνω τιμές λιανικής πωλήσεως (5) και (6) του καθαρού οι¬ 
νοπνεύματος εμφιαλωμένου περιλαμβάνουν κάθε δαπάνη του λιανοπω- 
λητού δηλαδή τιμή χονδρικής πωλήσεως, Φ.Π.Α., πάνω στην τιμή λια¬ 
νικής πωλήσεως, μεταφορικά έξοδα μέχρι του καταστήματος, καθώς 
και το κέρδος του λιανοπωλητού. 

(8) Για τη διάθεση του εμφιαλωμένου καθαρού οιν/τος έχουν ισχύ 
εκτός από τις διατάξεις της αποφάσεώς μας αυτής και οι διατάξεις των 
αποφάσεών μας 64360/11505/1970 (ΦΕΚ 864/1970 τεύχος Β’) 
και 27723/4419/1972. 

ζ. Διατίμηση εμφιαλωμένου μετουσιωμένου (φωτιστικού) οιν/τος. 

Για το εμφιαλωμένο μετουσιωμένο (φωτιστικό) οινόπνευμα, οινο- 
πνευματικού βαθμού τουλάχιστο 93° Ο.Ε., που προσφέρεται στην κα¬ 
τανάλωση σύμφωνα με τις διατάξεις της απόφασής μας 8051/1917/ 
10.5.1975 (ΦΕΚ 580/1975 - τεύχος Β') από οποιαδήποτε ύλη και αν 
παράγεται αυτό, ορίζονται τιμές διαθέσεώς του, ως εξής: 

(1) Τιμή χονδρικής πωλήσεως από τους εμφιαλωτές στους χονδρε¬ 
μπόρους ή τους επαγγελματίες λιανικής πωλήσεως, για κάθε φιάλη: 

- των 200 γραμμαρίων δραχμές 51,80 

- των 350 γραμμαρίων δραχμές 79,70 

-των 500 γραμμαρίων δραχμές 107,60 

-των 1000 γραμμαρίων δραχμές 209,10 

Οι ανωτέρω τιμές χονδρικής πωλήσεως ισχύουν εφόσον γίνει πώ¬ 
ληση τουλάχιστον 24 φιαλών των 200 γραμμαρίων ή 16 φιαλών των 
350 γραμμαρίων ή 12 φιαλών, των 500 ή 1000 γραμμαρίων. 

Οι ανωτέρω τιμές προσαυξάνονται με το Φ.Π.Α., που βαρύνει τους 
αγοραστές. 

(2) Τιμή χονδρικής πωλήσεως από τους χονδρεμπόρους σε επαγγελ¬ 
ματίες λιανικής πωλήσεως, για κάθε φιάλη: 

- των 200 γραμμαρίων δραχμές 53,70 

- των 350 γραμμαρίων δραχμές 82,60 

- των 500 γραμμαρίων δραχμές 111,60 

-των 1000 γραμμαρίων δραχμές 216,90 

Οι ως άνω τιμές χονδρικής πωλήσεως ισχύουν εφ’ όσον γίνει πώληση 
τουλάχιστο 24 φιαλών των 200 γραμμαρίων ή 16 φιαλών των 350 
γραμμαρίων ή 12 φιαλών των 500 ή 1000 γραμμαρίων. 

Οι ανωτέρω τιμές προσαυξάνονται. 

- Με τις πραγματικές δαπάνες μεταφοράς του οιν/τος από το κατά¬ 
στημα του εμφιαλωτού στο κατάστημα του χονδρεμπόρου. 

- Με το Φ.Π.Α., που βαρύνει τον αγοραστή. 

(3) Τιμή λιανικής πωλήσεως για κάθε φιάλη: 

Οι πιο κάτω τιμές περιλαμβάνουν και το Φ.Π.Α., που είναι ίσος με τα 
16/116 αυτών των τιμών: 

- των 200 γραμμαρίων δραχμές 67,30 

- των 350 γραμμαρίων δραχμές 103,50 

- των 500 γραμμαρίων δραχμές 139,80 

-των 1000 γραμμαρίων δραχμές 271,80 

Οι ανωτέρω τιμές λιανικής πωλήσεως, περιλαμβάνουν την τιμή χον¬ 
δρικής πωλήσεως, το Φ.Π.Α., το κέρδος του λιανοπωλητού και τις τυ¬ 
χόν μεταφορικές δαπάνες στην περίπτωση μεσολαβήσεως χονδρεμπό¬ 
ρου μέχρι το κατάστημά του. 

Οι ως άνω τιμές λιανικής πωλήσεως προσαυξάνονται με τις πραγμα¬ 
τικές δαπάνες, δαπάνες μεταφοράς του φωτιστικού οιν/τος στο κατά¬ 
στημα του λιανοπωλητού από κατάστημα χονδρεμπόρου που βρίσκεται 
στην ίδια πόλη ή σε πλησιέστερη πόλη από το κατάστημα αυτό. 

2. Διαφορές στις τιμές παραγωγής οιν/τος που θα καταβληθούν στο 
ΕΤΕΕΦΟ. 

α. Οι διαφορές που θα προκύπτουν μεταξύ της τιμής παραγωγής του 
οιν/τος από άλλες, φτηνότερες από τη σταφίδα Α.Σ.Ο., πρώτες ύλες και 
που πρέπει να καταβληθούν στο ΕΤΕΕΦΟ, σύμφωνα με τις διατάξεις 
του άρθρου 12 παράγραφος 6 του Κώδικα των νόμων «περί φορολογίας 
του οιν/τος», όπως έχουν τροποποιηθεί με τις διατάξεις του άρθρου 3 
παράγρ. 1 του Ν.Δ. 2401/1953, βρίσκονται με την εφαρμογή των 
εξής τύπων: 

(1) Για το οινόπνευμα από σταφίδα ελευθέρου εμπορίου, σύκα ή μέ- 
λασσα. 

Διαφορά υπέρ ΕΤΕΕΦΟ 169,93202 - (X + 82,26115). 

(2) Για το οινόπνευμα από οίνους ή επαναπόσταξη ημικαθαρού οινο¬ 
πνεύματος. 

Διαφορά υπέρ ΕΤΕΕΦΟ 169,78151 - (Α + 72,73043). 

Όπου: 

169,93202 = Παριστά σε δραχμές το βιομηχανικό κόστος παρα¬ 
γωγής 1 χιλιόγραμμου οιν/τος από σταφίδα ΑΣΟ και το οποίο κόστος 
περιλαμβάνει την αξία της πρώτης όλης, τις απομειώσεις μεταφοράς 
και αποθηκεύσεως και τα έξοδα βιομηχανοποιήσεως. 

X = Παριστά σε δραχμές την αξία της πρώτης ύλης που χρειάζεται 
για την παραγωγή 1 χιλιόγραμμου άνυδρου οιν/τος από σταφίδα ελεύ¬ 
θερου εμπορίου, σύκα ή μέλασσα και η οποία αξία περιλαμβάνει την 
τιμή αγοράς της πρώτης ύλης, τις μεταφορικές δαπάνες, τις απομειώ- 
σεις μεταφοράς και αποθηκεύσεως και τη φύρα αποστάξεως. 

Στην αξία αυτή δεν περιλαμβάνονται οι τόκοι. 

82,26115 = Παριστά σε δραμές τα έξοδα βιομηχανοποιήσεως για 
την παραγωγή 1 χιλιόγραμμου άνυδρου οιν/τος από σταφίδα, σύκα ή 
μέλασσα και στα οποία έξοδα δεν περιλαμβάνονται οι αποσβέσεις. 

169,78151 = Παριστά σε δραχμές το βιομηχανικό κόστος παρα¬ 
γωγής οιν/τος προερχόμενο από οίνους ή ημικαθαρό οινόπνευμα και το 
οποίο κόστος έχει διαμορφωθεί κατά τρόπο ώστε η τελική τιμή διαθέ- 
σεως του αφορολογήτου οιν/τος από τις πρώτες ύλες αυτές, να εξομοι¬ 
ώνεται με την τιμή διαθέσεως του αφορολογήτου οιν/τος από σταφίδα 

Α.Σ.Ο. 

Α = Παριστά σε δραχμές την αξία της πρώτης ύλης (κόστος) που 
χρειάζεται για την παραγωγή 1 χιλιόγραμμου άνυδρου οινοπνεύματος 
προερχόμενο από ή οίνους ή ημικαθαρό οινόπνευμα και η οποία αξία πε¬ 
ριλαμβάνει την τιμή αγοράς της πρώτης ύλης, τις μεταφορικές δαπάνες 
και τις απομειώσεις (φύρες) μεταφοράς, αποθηκεύσεως και αποστά¬ 
ξεως. 

Στην αξία δεν περιλαμβάνονται οι τόκοι. 

72,73043 = Παριστά σε δραχμές τα έξοδα βιομηχανοποιήσεως, 
που χρειάζονται για την παραγωγή 1 χιλιόγραμμου άνυδρου οινοπνεύ¬ 
ματος από στεμφυλόπνευμα ή οίνου ή ημικαθαρό οινόπνευμα και στα 
οποία έξοδα δεν συμπεριλαμβάνονται οι αποσβέσεις. 

β. Τρυγία. 

Κατά τη σύνταξη του κοστολογίου για τον καθορισμό της βιομηχανι¬ 
κής τιμής του αφορολόγητου οινοπνεύματος από σταφίδα Α.Σ.Ο. δεν 
έχει υπολογισθεί η ελάττωση του κόστους παραγωγής από την αξία της 
τρυγίας. Την τρυγία αυτή και τα υποπροϊόντα της θα μπορούν να τα 
επεξεργάζονται και να τα διαθέτουν ελεύθερα οι οινοπνευματοποιοί Β’ 
κατηγορίας. 

γ. Απομειώσεις μεταφοράς και αποθηκεύσεως μέλασσας. 

Με την απαραίτητη προϋπόθεση πραγματοποιήσεως της για τη. μέ¬ 
λασσα αναγνωρίζεται κατ’ ανώτατο όριο: 

- Απομείωση μεταφοράς ποσοστό 0,25% 

- Απομείωση αποθηκεύσεως ποσοστό 0,25% 

δ. Για τις πρώτες ύλες και το κάθε είδους οινόπνευμα που θα καταμε¬ 
τρηθεί κατά την έναρξη ισχύος της παρούσας απόφασης οι άλλες τυχόν 
διαφορές που θα καταβληθούν στο ΕΤΕΕΦΟ θα οριστούν με νεώτερη 
απόφασή μας. 

3. Επιβάρυνση της τιμής διαθέσεως του καθαρού οινοπνεύματος και 
της απόλυτης αλκοόλης, στην εγχώρια κατανάλωση για κάλυψη της 
διαφοράς μεταξύ της διαμορφούμενης τιμής παραγωγής και της μειω¬ 
μένης τιμής διαθέσεως του φωτιστικού οινοπνεύματος. 

α. Οι οινοπνευματοποιοί Β’ κατηγορίας που διαθέτουν καθαρό οινό¬ 
πνευμα ή απόλυτη αλκοόλη για τις ανάγκες της εγχώριας κατανάλω¬ 
σης έχουν υποχρέωση να καταβάλλουν στο ΕΤΕΕΦΟ οκτώ (8) δραχμές 
για κάθε χιλιόγραμμο οιν/τος 95° ή απόλυτης αλκοόλης για να καλυ¬ 
φθεί η διαφορά μεταξύ της πραγματικά διαμορφούμενης τιμής παραγω¬ 
γής και της μειωμένης τιμής διαθέσεως του φωτιστικού οινοπνεύμα¬ 
τος. 

β. Την ίδια υποχρέωση καταβολής στο ΕΤΕΕΦΟ των 8,00 δραχ¬ 
μών για κάθε χιλιόγραμμο οιν/τος 95° ή απόλυτης αλκοόλης έχουν 
και οι οινοποιοϊ, οι ποτοποιοί και οι επαγγελματίες γενικά, που έχουν 
παραλάβει οινόπνευμα αφορολόγητο με σκοπό να παρασκευάσουν προ¬ 
ϊόντα για εξαγωγή στο εξωτερικό και τα οποία προϊόντα για διαφόρους 
λόγους, δεν μπόρεσαν να εξαχθούν και θα διατεθούν στην εγχώρια κα¬ 
τανάλωση. 

Η καταβολή της επιβαρύνσεως ενεργείται πριν από τη διάθεση των 
προϊόντων και σύγχρονα με την καταβολή των φόρων και δικαιωμάτων 
βάσει σημειώματος της αρμόδιας Υπηρεσίας του Γ.Χ.Κ. 

γ. Οι οινοπνευματοποιοί Β' κατηγορίας, έχουν την υποχρέωση μέσα 
σε προθεσμία δέκα (10) ημερών από τη λήξη κάθε μήνα, να υποβάλουν 
στην Υπηρεσία του Γενικού Χημείου του Κράτους, που τους εποπτεύει, 
υπεύθυνη δήλωση που θα συνταχθεί σύμφωνα με τις διατάξεις του Ν.Δ. 
105/1969, στην οποία θα δηλώνουν χωριστά σε χιλιόγραμμα ένυδρου 
95 0 Ο.Ε. το καθαρό οινόπνευμα και σε χιλιόγραμμα την απόλυτη αλκο¬ 


όλη που έχει διατεθεί από τα εργοστάσια ή τις αποθήκες αποταμιεύσεώς 
τους στον προηγούμενο μήνα. 

Βάσει της δηλώσεως των οινοπνευματοποιιών, η αρμόδια εποπτεύ- 
ουσα Υπηρεσία του Γ ενικού Χημείου του Κράτους, θα εκδίδει το σημεί¬ 
ωμα για την καταβολή της επιβαρύνσεως μέσα σε προθεσμία δέκα (10) 
ημερών από την ημερομηνία υποβολής της δηλώσεως αυτής και για το 
σύνολο της ποσότητας του καθαρού οιν/τος και της απόλυτης αλκοό¬ 
λης, που έχει διατεθεί από τους οινοπνευματοποιούς στον προηγούμενο 
μήνα. Την υπεύθυνη δήλωση, μαζί με το αποδεικτικό της καταβολής 
της επιβαρύνσεως, θα στέλνουν οι αρμόδιες υπηρεσίες στη Δ/νση Χη¬ 
μική Φοροτεχνική (Δ.29) του Γ ενικού Χημείου του Κράτους για το σχε¬ 
τικό έλεγχο και την προώθηση έπειτα όλων των σχετικών στο 

ΕΤΕΕΦΟ. 

δ. Στην περίπτωση που η επιβάρυνση στο καθαρό, οινόπνευμα ή την 
απόλυτη αλκοόλη, ή η διαφορά από τον συμψηφισμό που περιγράφεται 
στην παράγραφο 4 της απόφασής μας αυτής, θα κατατεθεί στην Τρά¬ 
πεζα της Ελλάδας, ή επιβάρυνση για κάθε χιλιόγραμμο καθαρού οιν/ 
τος 95° Ο.Ε. ή απόλυτης αλκοόλης, ή η διαφορά από τον συμψηφισμό 
περιλαμβάνουν και το χαρτόσημο που θα καταβληθεί, σύμφωνα με τις 
διατάξεις του Ν.12/1975, κατά συνέπεια η επιβάρυνσή, για κάθε χι¬ 
λιόγραμμο, θα διαφοροποιηθεί ως εξής: 

Επιβάρυνση που θα καταβληθεί στο ΕΤΕΕΦΟ δραχμές 7,8125 

Χαρτόσημο δραχμές 0,1875 

4. Διαφορά μεταξύ της διαμορφούμενης πραγματικής τιμής παρα¬ 
γωγής και της μειωμένης τιμής διαθέσεως του φωτιστικού οιν/τος. 

α. Οι οινοπνευματοποιοί Β’ κατηγορίας για κάθε ποσότητα φωτιστι¬ 
κού οιν/τος που διαθέτουν στην κατανάλωση, έχουν το δικαίωμα να ει- 
σπράξουν από το ΕΤΕΕΦΟ ποσό δραχμών 15,00 για κάθε χιλιό¬ 
γραμμο φωτιστικού οιν/τος 93 ° για την κάλυψη της διαφοράς που προ¬ 
κύπτει μεταξύ της πραγματικά διαμορφούμενης τιμής παραγωγής και 
διάθεσης του οιν/τος αυτού, βάσει του ισχύοντος κοστολογίου, των 
δραχμών 178,10 και της μειωμένης τιμής διαθέσεως αυτών των δραχ¬ 
μών 172,10 (παρ. 1γ). 

β. Απαραίτητη προϋπόθεση για να έχουν το δικαίωμα οι οινοπνευμα- 
τοποιοί Β' κατηγορίας να εισπράξουν από το ΕΤΕΕΦΟ την διαφορά των 
δραχμών για κάθε χιλιόγραμμο φωτιστικού οιν/τος 93° είναι, ότι πρέ¬ 
πει να διαθέτουν στην κατανάλωση, υπολογιζόμενα σε χιλιόγραμμα ένυ¬ 
δρου καθαρό οινόπνευμα σε ποσοστό τουλάχιστο 72% και φωτιστικό οι¬ 
νόπνευμα σε ποσοστό μέχρι 28%, δηλαδή για κάθε χιλιόγραμμο φωτι¬ 
στικού οιν/τος 93° πρέπει να διαθέτουν τουλάχιστο 2,5714 χιλιό¬ 
γραμμα καθαρού οιν/τος 95° Ο.ί. 

Η ως άνω αναλογία (2 και 28%) αφορά τη διάθεση έτους δηλαδή 
από 1ης Ιανουάριου μέχρι και την 31 Δεκεμβρίου και υπό την απαραί¬ 
τητη προϋπόθεση ότι για την περίοδο ενός (1) μήνα, αναλογία διαθέ¬ 
σεως του φωτιστικού δεν'θα υπερβαίνει το 35% επί του συνόλου της 
διαθέσεως στο μήνα αυτό του καθαρού και του φωτιστικού οιν/τος που 
θα υπολογίζονται σε χιλιόγραμμα ένυδρου 95 ° και 93 ° αντίστοιχα. 

γ. Σε περίπτωση που οι οινοπνευματοποιοί Β’ κατηγορίας κατά το 
χρονικό διάστημα από 1 Ιανουάριου μέχρι 31 Δεκεμβρίου, διαθέσουν 
φωτιστικό οινόπνευμα πάνω από το δικαιούμενο ποσοστό 28%, για το 
επιπλέον ποσό οιν/τος δεν δικαιούνται να εισπράξουν τη διαφορά των 
15,00 δραχ. για κάθε χιλιόγραμμο φωτιστικού οιν/τος 93°, τυχόν δε 
εις βάρος τους διαφορές θα πρέπει να καταβάλουν στο ΕΤΕΕΦΟ μέσα 
σε προθεσμία είκοσι (20) ημερών από τη λήξη του έτους. Μέσα στο 
πρώτο δεκαήμερο κάθε έτους, οι οινοπνευματοποιοί Β’ κατηγορίας 
έχουν την υποχρέωση να υποβάλουν στην εποπτεύουσα αυτούς υπηρε¬ 
σία του Γ.Χ.Κ. εκκαθαριστική κατάσταση σε πέντε (5) αντίτυπα, στην 
οποία φαίνονται τα συνολικά ποσά καθαρού οιν/τος 95 °, απόλυτης αλ¬ 
κοόλης και φωτιστικού οιν/τος 93° που έχουν διαθέσει στον προηγού¬ 
μενο χρόνο καθώς και την προκύπτουσα διαφορά την οποία μπορούν να 
καλύψουν σύμφωνα με τις διατάξεις του εδαφίου δ της παρούσας παρα¬ 
γράφου. 

Για την εκκαθαριστική κατάσταση θα χρησιμοποιηθεί το ίδιο έντυπο 
που περιγράφεται στην παράγραφο 5 της παρούσας. 

Σε περίπτωση που θα προκύπτει διαφορά για καταβολή στο 
ΕΤΕΕΦΟ η αρμόδια υπηρεσία συντάσσει σημείωμα για την καταβολή 
της διαφοράς αυτής από τον υπόχρεο οινοπνευματοποιό. 

Τέσσερα. (4) αντίτυπα της καταστάσεως και τυχόν δικαιολογητικά 
της καταβολής θα υποβάλλονται στη Δ/νση Χημική Φοροτεχνική 
(Δ.29) του Γ.Χ.Κ. για τον έλεγχο και τις περαιτέρω ενέργειες. 

Γ ια την εφαρμογή των διατάξεων του παρόντος εδαφίου οι κατά απο¬ 
θήκες αποταμιεύσεώς των εργοστασίων, θεωρούνται αναπόσπαστα 
τμήματα αυτών και η διάθεσή τους υπολογίζεται στην, εκκαθάριση. 

Η τυχόν μη συμμόρφωση των οινοπνευματοποιιών στις ως άνω δια¬ 
τάξεις, συνεπάγεται τις κυρώσεις παραβάσεως του άρθρου 15 παρά¬ 
γραφος 13 του Κώδικα των νόμων «περί φορολογίας του οινοπνεύμα¬ 
τος». 

δ. Οι οινοπνευματοποιοί Β' κατηγορίας θα μπορούν να εισπράξουν 
από το ΕΤΕΕΦΟ τη διαφορά των 15,00 δραχμών για κάθε χιλιό¬ 
γραμμο φωτιστικού οιν/τος 93° που θα διαθέσουν στην κατανάλωση 
πέρα από το ποσοστό 28% (εδάφιο γ) εφόσον μαζί με τα άλλα δικαιολο- 
γητικά της εκκαθαριστικής καταστάσεως, καταθέσουν υπεύθυνη δή¬ 
λωση άλλου οινοπνευματοποιού Β' κατηγορίας, που θα συνταχθεί σύμ¬ 
φωνα με τις διατάξεις του Ν.Δ. 105/1969 και με την οποία δήλωση ο 
άλλος οινοπνευματοποιός που δεν έχει καλύψει το ποσοστό 28% θα με¬ 
ταβιβάζει σ’ αυτούς τη διαφορά που χρειάζεται για να καλυφθεί αυτό 
που διάθεσαν πάνω από 28% οι πρώτοι οινοπνευματοποιοί. 

Η ίδια διαδικασία μπορεί να γίνει και στην περίπτωση ενός (1) μήνα 
όταν οι οινοπ/ποιοί έχουν υπερβεί το ποσοστό 35% (εδάφ. γ). 

ε. Από τη συνολική ποσότητα του φωτιστικού οιν/τος που θα διαθέ¬ 
τουν οι οιν/ποιοί Β' κατηγορίας κάθε μήνα στην κατανάλωση, ένα ποσο¬ 
στό τουλάχιστο 10% έχουν υποχρέωση να το διαθέτουν σε εμφιαλωτές 
που δεν είναι και οινοπν/ποιοί Β' κατηγορίας, εφόσον το ζητήσουν οι εμ- 
φιαλωτές αυτοί. 

Για την υποχρέωσή τους αυτή οι οινοπν/ποιοί Β' κατηγορίας θα υπο¬ 
βάλουν στις αρμόδιες υπηρεσίες του Γ.Χ.Κ. που τους εποπτεύουν δή¬ 
λωση, που θα περιλαμβάνει πόσο συνολικά φωτιστικό οινόπνευμα (εμ¬ 
φιαλωμένο και χύμα) έχει διατεθεί από αυτούς και πόσο φωτιστικό οινό¬ 
πνευμα στους εμφιαλωτές που δεν είναι οινοπν/ποιοί Β' κατηγορίας. Τη 
δήλωση αυτή μαζί με τα άλλα δικαιολογητικά του μηνός, θα στέλνουν οι 
αρμόδιες υπηρεσίες στη Δ/νση Χημική Φοροτεχνική (Δ.29). 

στ. Οι νεφτοποιοί έχουν επίσης το δικαίωμα να εισπράξουν από το 
ΕΤΕΕΦΟ ποσό δραχμών 13,00 για κάθε χιλιόγραμμο φωτιστικού οιν/ 
τος 93 ° που διαθέτουν στην κατανάλωση και για το σύνολο της ποσότη¬ 
τας αυτού που διαθέτουν, για να καλύψουν την, σε βάρος τους, διαφορά 
που προκύπτει μεταξύ της πραγματικά διαμορφούμενης τιμής παραγω¬ 
γής και διαθέσεως γι’ αυτούς, βάσει του ισχύοντος κοστολογίου, των 
δραχμών 185,10 και της μειωμένης τιμής διαθέσεως του οιν/τος αυ¬ 
τού των δραχμών 172,10 (παρ. 1γ). 

Η απόδοση της οφειλόμενης διαφοράς των 13,00 δραχ. εις τους νε- 
φτοποιούς γίνεται με τη σύνταξη από αυτούς καταστάσεων σε πέντε (5) 
αντίτυπα, που θα υποβάλλονται, μετά τον έλεγχο και τη θεώρησή τους 
από την εποπτεϋσα αρμόδια υπηρεσία του Γ.Χ.Κ. στη Δ/νση Χημική 
Φοροτεχνική (Δ.29) του Γ.Χ.Κ. για τις περαιτέρω ενέργειες καταβο¬ 
λής. 

Ο τύπος των καταστάσεων, τα στοιχεία που θα περιέχουν και η διαδι¬ 
κασία για την υποβολή τους καθορίζονται από το Γ.Χ.Κ. 

5. Συμψηφισμός της επιβαρύνσεως του καθαρού οιν/τος και της 
απόλυτης αλκοόλης με τη διαφορά μεταξύ της διαμορφούμενης πραγ¬ 
ματικής τιμής παραγωγής και διαθέσεως του φωτιστικού οιν/τος και 
της μειωμένης τιμής διαθέσεως αυτού. 

α. Οι οινοπν/ποιοί Β' κατηγορίας που έχουν υποχρέωση να καταβά¬ 
λουν στο ΕΤΕΕΦΟ την επιβάρυνση των δραχμών 8,00 για κάθε χιλιό¬ 
γραμμο καθαρού οιν/τος 95 0 ή χιλιόγραμμο απόλυτης αλκοόλης, μπο¬ 
ρούν, σύμφωνα με τις διατάξεις του Ν.Δ. 433/1974, να συμψηφίζουν 
την επιβάρυνση αυτή με τη διαφορά των δρχ. 15,00 για κάθε χιλιό¬ 
γραμμο φωτιστικού οιν/τος 93° (παρ. 4) που έχουν δικαίωμα να ει- 
σπράξουν από το ΕΤΕΕΦΟ. 

β. Ο συμψηφισμός ενεργείται με τη σύνταξη καταστάσεως σε πέντε 

(5) αντίτυπα που ο τύπος και τα στοιχεία που θα περιέχει καθορίζονται 
από το Γενικό Χημείο του Κράτους. 

Την κατάσταση αυτή οι οινοπν/ποιοί Β' κατηγορίας έχουν την υπο¬ 
χρέωση να καταθέτουν στην Υπηρεσία του Γενικού Χημείου του Κρά¬ 
τους, που τους εποπτεύει σε μια προθεσμία δέκα (10) ημερών από τη 
λήξη του μήνα. 

Η κατάσταση αυτή θα περιέχει εκτός των άλλων, οπωσδήποτε τα 
εξής στοιχεία: 

(1) Το ποσό σε χιλιόγραμμα του καθαρού οιν/τος 95° ή της απόλυ¬ 
της αλκοόλης που έχει διατεθεί από τους οινοπν/ποιούς στον προηγού¬ 
μενο μήνα. 

(2) Την επιβάρυνση των δραχμών 8,00 για κάθε χιλιόγραμμο καθα¬ 
ρού οιν/τος 95° ή απόλυτης αλκοόλης. 

(3) Το σύνολο σε δραχμές της επιβαρύνσεως που έχει εισπραχθεί από 
τους οινοπνευματοποιούς, για την ποσότητα του καθαρού οιν/τος και 
της απόλυτης αλκοόλης, στον προηγούμενο μήνα. 

(4) Το ποσό σε χιλιόγραμμα του φωτιστικού οιν/τος 93 °, που έχει 


διατεθεί από αυτές στον προηγούμενο μήνα. 

(5) Τη διαφορά των δραχμών 15,00 για κάθε χιλιόγραμμο φωτιστι¬ 
κού οιν/τος 93°. 

(6) Το σύνολο σε δραχμές της διαφοράς που έχουν δικαίωμα να ει- 
σπράξουν από το ΕΤΕΕΦΟ οι οινοπν/ποιοί για την ποσότητα του φωτι¬ 
στικού οινοπν/τος 93° που έχει διατεθεί από αυτούς τον προηγούμενο 
μήνα. 

(7) Την διαφορά που προκύπτει για καταβολή ή είσπραξη από το 
ΕΤΕΕΦΟ. 

γ. Οι Υπηρεσίες του Γ.Χ.Κ. που ελέγχουν τα οινοπν/ποιεία Β' κατη¬ 
γορίας, μετά την υποβολή σ’ αυτές των ανωτέρω καταστάσεων συμψη¬ 
φισμού, ενεργούν τον έλεγχό τους και ειδικότερα στα στοιχεία που περιέ¬ 
χουν με βάση τα ανάλογα δικαιολογητικά (άδειες εξαγωγής και μετα¬ 
φοράς, τιμολόγια κ.λπ.). 

δ. Εφόσον από το συμψηφισμό προκύπτει διαφορά για καταβολή στο 
ΕΤΕΕΦΟ, καλούν τον ενδιαφερόμενο και τον εφοδιάζουν με ειδικό ση¬ 
μείωμα για την καταβολή στο Δημόσιο Ταμείο ή την Τράπεζα της Ελ¬ 
λάδας για λογαριασμό του Ταμείου αυτού, σε προθεσμία δέκα (10) ημε¬ 
ρών, μετά το τέλος του ελέγχου των καταστάσεων του ανωτέρω εδα¬ 
φίου γ και ο οποίος έλεγχος πρέπει να ενεργείται το αργότερο μέσα σε 
προθεσμία δέκα (10) ημερών από την κατάθεση των καταστάσεων αυ¬ 
τών από τον ενδιαφερόμενο. 

Σε περίπτωση καταβολής στην Τράπεζα της Ελλάδας, το σημείωμα 
θα διαμορφώνει τη διαφορά κατά τρόπο τέτοιο που θα καλύπτει και το 
χαρτόσημο που θα καταβάλλουν σύμφωνα με τις διατάξεις της παρα¬ 
γράφου 3 δ της απόφασής μας αυτής. 

ε. Μετά την προσκόμιση από τον ενδιαφερόμενο, της αποδεϊξεως κα¬ 
ταβολής της διαφοράς, στην περίπτωση που θα υπάρξει η υποχρέωση 
καταβολής της διαφοράς, στο ΕΤΕΕΦΟ, αμέσως μετά τον έλεγχο των 
καταστάσεων (γ) η αρμόδια υπηρεσία Γ.Χ.Κ. θα στέλνει στη Δ/νση Χη¬ 
μική Φοροτεχνική (Δ.29) του Γ.Χ.Κ., τέσσερα (4) αντίτυπα των κατα¬ 
στάσεων για την περαιτέρω ενέργεια και εποπτεία στην καταβολή. 

6. Για την εφαρμογή των διατάξεων των παραγράφων 3, 4 και 5 της 
παρούσας απόφασης, οι αποθήκες αποταμιεύσεως των οινοπνευματο¬ 
ποιιών Β’ κατηγορίας, θεωρούνται αναπόσπαστα τμήματά τους και 
κατά συνέπεια θα συμπεριλαμβάνονται στις καταστάσεις σε ιδιαίτερες 
χωριστές στήλες. 

Σε περίπτωση που οι οινοπνευματοποιοί Β' κατηγορίας έχουν σε λει¬ 
τουργία αποθήκες αποταμιεύσεως οινοπνεύματος, πρέπει μαζί με τις 
καταστάσεις συμψηφισμού (παρ. 5) να υποβάλλουν και υπεύθυνη δή¬ 
λωση του Ν.Δ. 105/1969, για τις ποσότητες σε χιλιόγραμμα καθαρού 
οιν/τος 93° που έχουν διατεθεί από την κάθε μια από αυτές τον προη¬ 
γούμενο μήνα. 

7. Προμήθεια οινοπνεύματος από τις Δημόσιες Αρχές ή τα Ν.Π.Δ.Δ. 
Σε περίπτωση προμήθειας οινοπνεύματος από τις Δημόσιες Αρχές ή τα 
Νομικά Πρόσωπα Δημοσίου Δικαίου, οι τιμές του οιν/τος της απόφασής 
μας αυτής, αυξάνονται με τις νόμιμες κρατήσεις υπέρ των διαφόρων τα¬ 
μείων, καθώς και Φ.Π.Α. που εισπράττουν και αποδίνουν αρμόδια 
ύστερα, οι οινοπνευματοποιοί Β’ κατηγορίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Μαρτίου 1989 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-♦- 

Αριθ. ΥΠΠΟ/ΓΝΟΣ/13483 (2) 

Προσαρμογή κλάδων καλλιτεχνικού Προσωπικού Κ.Ο.Α. και Κ.Ο.Θ. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του άρθρου 23 του Ν. 1558/1985 Κυβέρνηση και Κυβερνητικά 
Όργανα (Α 137). 

2. Της παρ. δ (55) του άρθρου 19 του Π.Δ. 941/1977 «Περί Οργα¬ 
νισμού του Υπουργείου Πολιτισμού και Επιστημών» (Α 320). 

3. Τις διατάξεις της παρ. 5 του άρθρου 22 του Ν. 1735/1987 
«Προσλήψεις στο δημόσιο τομέα .... και άλλες διατάξεις», αποφασί¬ 
ζουμε: 

Άρθρο 1 

Α. Αναδιαρθρώνονται οι κλάδοι του καλλιτεχνικού προσωπικού της 
Κρατικής Ορχήστρας Αθηνών και ορίζονται τα προσόντα διορισμού σ’ 

αυτούς, ως εξής: 

ΚΛΑΔΟΙ ΤΕ 

Οι υφιστάμενοι επτά (7) κλάδοι κατηγορίας ΤΕ, ήτοι Τ.Ε. Διευθυ¬ 
ντών Ορχήστρας, Τ.έ. Εξαρχόντων Βιολιστών, Τ.Ε, Αρχικορυφαίων, 
Τ.Ε. Κορυφαίων Α, Τ.Ε. Κορυφαίων Β, Τ.Ε. Μουσικών Α και Τ.Ε.' 
Μουσικών Β, συγχωνεύονται στους εξής τέσσερις (4) κλάδους: 

1. Κλάδος Τ.Ε. Διευθυντών Ορχήστρας, θέσεις δύο (2). 

Στο κλάδο αυτό διορίζεται: 

α. Διεθνώς αναγνωρισμένος και εξαιρετικού κύρους Διευθυντής Ορ¬ 
χήστρας, που έχει πολυετή σταδιοδρομία ως Διευθυντής μεγάλων συμ¬ 
φωνικών ορχηστρών χωρών της Ευρώπης ή Αμερικής. 

β. Γενικής μόρφωσης και κύρους Διευθυντής Ορχήστρας, που έχει δί¬ 
πλωμα σύνθεσης, ή πτυχίο αντίστιξης και φυγής αναγνωρισμένου μου¬ 
σικού εκπαιδευτηρίου της ημεδαπής ή αλλοδαπής, ή βραβείο αναγνωρι¬ 
σμένου μουσικού εκπαιδευτηρίου ημεδαπής ή αλλοδαπής, που επέχει, 
κατά τον κανονισμό του μουσικού εκπαιδευτηρίου που χορήγησε το βρα¬ 
βείο αυτό, θέση του ανωτέρω διπλώματος ή πτυχίου που έχει διευθύνει 
κατ’ επανάληψη, επί τριετία τουλάχιστον, σειρά συμφωνικών συναυλιών 
αναγνωρισμένου οργανισμού στην ημεδαπή ή αλλοδαπή. 

γ. Μουσικός γενικής μόρφωσης και κύρους, που έχει δίπλωμα σύνθε¬ 
σης ή πτυχίο αντίστιξης και φυγής αναγνωρισμένου μουσικού εκπαιδευ¬ 
τηρίου της ημεδαπής ή αλλοδαπής ή βραβείο που επέχει κατά τον κανο¬ 
νισμό του μουσικού εκπαιδευτηρίου που χορήγησε το βραβείο αυτό, 
θέση του ανωτέρω διπλώματος ή πτυχίου και έχει, επιπρόσθετα, ακο¬ 
λουθήσει ειδικές σπουδές διεύθυνσης ορχήστρας σε (αναγνωρισμένη ει¬ 
δική σχολή, κάτοχος της ενορχήστρωσης και έχει διευθύνει στην ημε¬ 
δαπή ή αλλοδαπή, σε ορχήστρες αναγνωρισμένου κύρους συμφωνικές 
εκτελέσεις. 

2. Κλάδος Τ.Ε. Εξαρχόντων Βιολιστών, θέσεις δύο (2). 

Προσόντα διορισμού ορίζονται: 

Δίπλωμα βιολιού (αναγνωρισμένου μουσικού εκπαιδευτηρίου της 
ημεοαπής ή αλλοδαπής και εμφανίσεις ως σολίστ με συμφωνική ορχή¬ 
στρα στην ημεδαπή ή αλλοδαπή, καθώς και σε ατομικά ρεσιτάλ. 

3. Κλάδος Τ.Ε. Κορυφαίων, θέσεις είκοσι (20) οι οποίες αντιστοιχούν 
στα οέκόλουθα όργανα: 

-ψύο (2) θέσεις στο α’ βιολί 

-.Μία (1) θέση στο βιολοντσέλο 

- Μία (1) θέση στο βαθύχορδο 

- Μία (1) θέση στο πλαγύαυλο 

- Μία (1) θέση στο γ' πλαγύαυλο και μικρό πλαγύαυλο 

- Μία (1) θέση στο οξύαυλο 

- Μία (1) θέση στο γ' οξύαυλο και αγγλικό κόρνο 

- Μία (1) θέση στο ευθύαυλο 

- Μία (1) θέση στο γ' ευθύαυλο και βαρύ ευθύαυλο. 

- Μία (1) θέση στο βαρύαυλο. 

- Μία (1) θέση στο γ' βαρύαυλο και βαρύ βαρύαυλο. 

- Μία (1) θέση στο κόρνο. 

- Μία (1) θέση στο γ’ κόρνο. 

- Μία (1) θέση στη σάλπιγγα. 

- Μία (1) θέση στη γ' σάλπιγγά. 

- Μία (1) θέση στην ολκωτή σάλπιγγα. 

- Μία (1) θέση στην άρπα. 

- Μία (1) θέση στα τύμπανα. 

- Μία (1) θέση στα βιόλα. 

Προσόντα διορισμού ορίζονται: 

Δίπλωμα της ειδικότητας του προσλαμβανομένου, αναγνωρισμένου 
μουσικού εκπαιδευτηρίου της ημεδαπής ή αλλοδαπής. 

4. Κλάδος Τ.Ε. Μουσικών, θέσεις εβδομήντα οχτώ (78), οι οποίες 
αντιστοιχούν στα ακόλουθα όργανα: 

- Δεκατρείς (13) θέσεις στο α' βιολί. 

- Δεκαπέντε (15) θέσεις στο β' βιολί. 

- Δώδεα (12) θέσεις στη βιόλα. 

- Εννέα (9) θέσεις στο βιολοντσέλο. 

- Οχτώ (8) θέσεις στο βαθύχορδο. 

- Μία (1) θέση στο πλαγύαυλο. 

- Μία (1) θέση στο β’ πλαγύαυλο. 

- Μία (1) θέση στο βαρύαυλο. 

- Μία (1) θέση στο β' βαρύαυλο. 

- Μία (1) θέση στο β' ευθύαυλο. 

- Μία (1) θέση στο γ' ευθύαυλο. 

- Μία (1) θέση στο β' βαρύαυλο. 

- Δύο (2) θέσεις στο κόρνο. 


- Μία (1) θέση στο β' κόρνο. 

- Μία (1) θέση στο δ' κόρνο. 

- Δύο (2) θέσεις στη σάλπιγγα. 

- Μία (1) θέση στη β' σάλπιγγα. 

- Μία (1) θέση στην ολκωτή σάλπιγγα. 

- Μία (1) θέση στήν β' ολκωτή σάλπιγγα. 

- Μία (1) θέση στην γ' ολκωτή σάλπιγγα. 

- ΜΙφι (1) θέση στη βαθεία σάλπιγγα. 

- Μία (1) θέση στο κλειδοκύμβαλο και πληκτά όργανα. 

- Δύο (2) θέσεις στα κρουστά. 

Προσόντα διορισμού ορίζονται: 

Δίπλωμα ή πτυχίο της ειδικότητας του προσλαμβανομένου, αναγνω¬ 
ρισμένου μουσικού εκπαιδευτηρίου της ημεδαπής ή αλλοδαπής. 

ΠΡΟΣΩΡΙΝΟΙ ΚΛΑΔΟΙ 

- Κλάδος Π.Ε. Κορυφαίου Α (προσωρινός), θέση μία (1). 

- Κλάδος Π.Ε. Μουσικών Α (προσωρινός), θέσεις πέντε (5). 

Οι πιό πάνω θέσεις που συστήθηκαν σύμφωνα με τις διατάξεις του 
άρθρου 17 του ν. 1586/1986 καταργούνται μετά την αποχώρηση των 
υπηρετούντων, με οποιοδήποτε τρόπο, σύμφωνα με τις διατάξεις του 
ίδιου νόμου. 

Β. Το Καλλιτεχνικό προσωπικό που υπηρετεί κατά τη δημοσίευση 
της απόφασης αυτής, κατατάσσεται αυτοδίκαια, με το βαθμό που κατέ¬ 
χει, στους κλάδους που προβλέπονται με την απόφαση αυτή, ως εξής: 

1. Στον κλάδο Π.Ε. Κορυφαίου Α (προσωρινός), ο υπάλληλος του 
κλάδου αυτού. 

2. Στον κλάδο Π.Ε. Μουσικών Α (προσωρινός), οι υπάλληλοι του 
κλάδου αυτού. 

3. Στον κλάδο Τ.Ε. Διευθυντών Ορχήστρας, ο υπάλληλος του κλά¬ 
δου αυτού. . 

4. Στον κλάδο Τ.Ε. Εξαρχόντων Βιολιστών, ο υπάλληλος του κλά¬ 
δου αυτού. 

5. Στον κλάδο Τ.Ε. Κορυφαίων, οι υπάλληλοι των μέχρι τώρα κλά¬ 
δων Τ.Ε. Αρχικορυφαίων, Τ.Ε. Κορυφαίων Α και Τ.Ε. Κορυφαίων Β. 

6. Στον Κλάδο Τ.Ε. Μουσικών, οι υπάλληλοι των μέχρι τώρα κλά¬ 
δων Τ.Ε. Μουσικών Α και Τ.Ε. Μουσικών Β. 

Άρθρο 2 

Α. Αναδιαρθρώνονται οι κλάδοι του καλλιτεχνικού προσωπικού της 
Κρατικής Ορχήστρας Θεσσαλονίκης και ορίζονται τα προσόντα διορι¬ 
σμού σ’ αυτούς, ως εξής: 

ΚΛΑΔΟΙ Τ.Ε. 

Οι υφιστάμενοι επτά (7) κλάδοι κατηγορίας Τ.Ε., ήτοι Τ.Ε. Διευθυ¬ 
ντών Ορχήστρας, Τ.Ε. Εξάρχοντα βιολιστή, Τ.Ε. Αρχικορυφαίων, Τ.Ε. 
Κορυφαίων Α, Τ.Ε. Κορυφαίων Β, Τ.Ε. Μουσικών Α και Τ.Ε. Μουσι¬ 
κών Β. συγχωνεύονται στους εξής τέσσερις (4) κλάδους: 

1. Κλάδος Τ.Ε. Διευθυντών Ορχήστρας, θέσεις δύο (2). 

Προσόντα διορισμού ορίζονται τα αναφερόμενα στην παρ. Α1 του άρ¬ 
θρου 1 της απόφασης αυτής. 

2. Κλάδος Τ.Ε. Εξαρχόντων βιολιστών, θέσεις δύο (2). 

Προσόντα διορισμού ορίζονται τα αναφερόμενα στην παρ. Α2 του άρ¬ 
θρου 1 της απόφασης αυτής. 

3. Κλάδος Τ.Ε. Κορυφαίων, θέσεις είκοσι (20), οι οποίες αντιστοι¬ 
χούν στα ακόλουθα όργανα: 

- Δύο (2) θέσεις στο α' βιολί. 

- Δύο (2) θέσεις στο β' βιολί. 

- Δύο (2) θέσεις στη βιόλα. 

- Δύο (2) θέσεις στο βιολοντσέλο. 

- Δύο (2) θέσεις στο βαθύχορδο. 

- Μία (1) θέση στον ευθύαυλο. 

- Μία (1) θέση στον βαρύαυλο. 

- Μία (1) θέση στο κόρνο. 

- Μία (1) θέση στο γ' κόρνο. 

- Μία (1) θέση στην ολκωτή σάλπιγγα. 

- Μία (1) θέση στον πλαγύαυλο.. ^ 

- Μία (1) θέση στον οξύαυλο. 

- Μία (1) θέση στην σάλπιγγα. 

- Μία (1) θέση στην άρπα. 

- Μία (1) θέση στα τύμπανα. 

Προσόντα διορισμού ορίζονται τα αναφερόμενα στην παρ. Α3 του άρ¬ 
θρου 1 της απόφασης αυτής. 

4. Κλάδος Τ.Ε. Μουσικών, θέσεις πενήντα (50), οι οποίες αντιστοι- 

χούν στα .ακόλουθα όργανα: 

- Οχτώ (8) θέσεις στο α' βιολί. 

- Δέκα (10) θέσεις στο β' βιολί. 

- Πέντε (5) θέσεις στη βιόλα. 

- Πέντε (5) θέσεις στο βιολοντσέλο. 

- Τέσσερις (4) θέσεις στο βαθύχορδο. 

- Μία (1) θέση στο β’ πλαγύαυλο. 

- Μία (1) θέση στο γ' πλαγύαυλο. 

- Μία (1) θέση στο β' οξύαυλο. 

- Μία (1) θέση στο γ’ οξύαυλο και αγγλικό κόρνο. 

- Μία (1) θέση στο β' ευθύαυλο. 

- Μία (1) θέση στο γ' ευθύαυλο και βαρύ ευθύαυλο. 

- Μία (1) θέση στο β' βαρύαυλο. 

- Μία (1) θέση στο γ’ βαρύαυλο και βαρύ βαρύαυλο. 

- Μία (1) θέση στο κόρνο. 

- Μία (1) θέση στο β' κόρνο. 

- Μία (1) θέση στη β' σάλπιγγα. 

- Μία (1) θέση στη γ' σάλπιγγα. 

- Μία (1) θέση στη β' ολκωτή σάλπιγγα. 

- Μία (1) θέση στη γ’ ολκωτή σάλπιγγα. 

- Μία (1) θέση στη βαθεία σάλπιγγα. 

- Μία (1) θέση στο κλειδοκύμβαλο και πληκτά όργανα. 

- Δύο (2) θέσεις στα κρουστά. 

Προσόντα διορισμού ορίζονται τα αναφερόμενα στην παρ. Α4 του άρ¬ 
θρου 1 της απόφασης αυτής. 

ΠΡΟΣΩΡΙΝΟΙ ΚΛΑΔΟΙ 

- Κλάδος Π.Ε. Εξάρχοντα Βιολιστή (προσωρινός), θέση μία (1). 

- Κλάδος Π.Ε. Μουσικών Α (προσωρινός), θέσεις δύο (2). 

Οι πιό πάνω θέσεις που συστήθηκαν σύμφωνα με τις διατάξεις του 
άρθρου 17 του ν. 1586/1986 καταργούνται μετά την αποχώρηση των 
υπηρετούντων, με οποιοδήποτε τρόπο, σύμφωνα με τις διατάξεις του 
ίδιου νόμου. 

Ο προσωρινός κλάδος Π.Ε. Μουσικού Α, με θέση μία (1), μετά την 
με οποιονδήποτε τρόπο αποχώρηση του υπαλλήλου που την κατέχει, 
καταργείται, η δε θέση η οποία ανήκει στο προσωρινό αυτό κλάδο, με το 
όργανο που αντιστοιχεί σ’ αυτήν (β' βιολί), μεταφέρεται στον κλάδο Τ.Ε. 
Μουσικών της Κρατικής Ορχήστρας Θεσσαλονίκης και προστίθεται στις 
θέσεις αυτού, σύμφωνα με τις διατάξεις του άρθρου 17, παρ. 10 του ν. 
434/1976 «Περί πληρώσεως θέσεων και ρυθμίσεως θεμάτων αφορώ- 
ντων εις την κατάστασιν των δημοσίων υπαλλήλων και υπαλλήλων 
Ν.Π.Δ.Δ.» (Α: 246). ' 

Β. Το Καλλιτεχνικό προσωπικό που υπηρετεί κατά τη δημοσίευση 
της απόφασης αυτής στη Κρατική Ορχήστρα Θεσσαλονίκης κατατάσσε¬ 
ται αυτοδίκαια, με το βαθμό που κατέχει, στους κλάδους που προβλέπο- 
νται με την απόφαση αυτή, ως εξής: 

1. Στον κλάδο Π.Ε. Εξάρχοντα Βιολιστή (προσωρινός), ο υπάλληλος 
του κλάδου αυτού. 

2. Στον κλάδο Π.Ε. Μουσικών Α (προσωρινός), οι υπάλληλοι του 
κλάδου αυτού. 

3. Στον κλάδο Π.Ε. Μουσικού Α (προσωρινός), ο υπάλληλος του 
κλάδου αυτού. 

4. Στον κλάδο Τ.Ε. Διευθυντών Ορχήστρας, ο υπάλληλος του κλά¬ 
δου αυτού. 

5. Στον κλάδο Τ.Ε. Εξαρχόντων Βιολιστών, ο υπάλληλος του κλά¬ 
δου αυτού. 

6. Στον κλάδο Τ.Ε. Κορυφαίων, οι υπάλληλοι των μέχρι τώρα κλά¬ 
δων Τ.Ε. Κορυφαίων Α και Τ.Ε. Κορυφαίων Β. 

7. Στον κλάδο Τ.Ε. Μουσικών, οι υπάλληλοι των μέχρι τώρα κλά¬ 
δων Τ.Ε. Μουσικών Α και Τ.Ε. Μουσικών Β. 

Άρθρο 3 

Οι αριθ'. ΤΠΠΟ/ΓΝΟΣ/45842/31.10.1988 (Β 812) και ΪΠΠΟ/ 
ΓΝΟΣ/45843/31.10.1988 (Β 812) αποφάσεις των Υπουργών Προ¬ 
εδρίας της Κυβέρνησης και Πολιτισμού, ανακαλούνται και θεωρείται ότι 
ουδέποτε εκδόθηκαν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Απριλίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

Α. ΠΕΠΟΝΗΣ ΑΜΑΛΙΑ - ΜΑΡΙΑ (ΜΕΛΙΝΑ) 

ΜΕΡΚΟΥΡΗ 


Αριθ. ΥΠΠΟ/ΑΡΧ/Β1/Φ30/1254/34 (3) 

Ανακοίνωση αρχαίου μνημείου στην Κοκκινόραχη Ν. Λακωνίας 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη. 

1. Την Υ.Α. ΥΠΠΟ/ΓΝΟΣ/55227/23.12.88 (ΦΕΚ 923/Β/ 
23.12.88) για «Μεταβίβαση αρμοδιοτήτων Υπουργού και δικαιώμα¬ 
τος υπογραφής «Με εντολή Υπουργού» στον Γ. Γραμματέα του ΥΠΠΟ 
όπως αυτή διορθώθηκε με το ΦΕΚ 37/Β/20.1.89 και όπως συμπλη¬ 
ρώθηκε με την αριθμ. ΥΠΠΟ/ΓΝΟΣ/3265/25.1.89 Υ.Α. (ΦΕΚ 73/ 
Β/1.2.89). 

2. Τις διατάξεις του άρθρου 2 του Κ.Ν. 5351/32 «Περί Αρχ/των». 

3. Γνωμοδότηση του Τοπικού Συμβουλίου Μνημείων Ανατ. Πελο- 
ποννήσου όπως αυτή διατυπώθηκε στην αριθμ. 9/25.11.88 Συνεδρία 
του, ανακοινώνουμε: 

Ότι είναι αρχαίο μνημείο τα θεμέλια Κόγχης και τα λείψανα τοίχων 
του ναού του Αη-Γιαννάκη στον οικισμό Κοκκινόραχη της επαρχίας Λα- 
κεδαίμονος με ζώνη προστασίας 15 μ. γύρω τους.. -— 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαρτίου 1989 

Με εντολή Υπουργού 
Ο Γενικός Γραμματέας 
Γ. ΘΩΜΑΣ 

- + - 

Αριθ. ΥΠΠΟ/ΑΡΧ/Β1/Φ26/2563/67 (4) 

Κήρυξη κάστρου περιοχής Ψαχνών Εύβοιας ως ιστορικού διατηρητέου 

μνημείου 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την αριθμ. ΥΠΠΟ/ΓΝΟΣ/55227/23.12.88 (ΦΕΚ 73/ 
1.2.1989) για «Μεταβίβαση αρμοδιοτήτων Υπουργού και δικαιώμα¬ 
τος υπογραφής «Με εντολή Υπουργού» στον Γενικό ΓραμματέοΛτου 
ΥΠΠΟ και στους Προϊσταμένους Διευθύνσεων Τμημάτων και Γρα¬ 
φείων της Κεντρικής Υπηρεσίας του ΥΠΠΟ». 

2) Τις διατάξεις του άρθρου 52 του Κ.Ν. 5351/32 «Περί Αρχ/των» 
σε συνδυασμό με τον Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων του 1830. 

_ 3) Την γνωμοδότηση του Τοπ. Συμβουλίου Μνημείων Στερεάς Ελ¬ 
λάδας όπως διατυπώθηκε στην αρ. 1/11.1.1989 Συνεδρία του, απο¬ 
φασίζουμε: 

Χαρακτηρίζουμε ως ιστορικό διατηρητέο μνημείο το Κάστρο περιο¬ 
χής Ψαχνών Εύβοιας με ζώνη απόλυτης προστασίας που περικλείεται 
από τα ευθύγραμμα τμήματα 1-2, 2-3, 3-4 και τον αγροτικό δρόμο 
4-1. 

Οι συντεταγμένες των σημείων 1, 2, 3, 4 είναι οι ακόλουθες: 

Σημείο 1 Σημείο 2 Σημείο 3 Σημείο 4. 

Μήκος ανατολικό 23ο38'35'' 23ο38Ί1" 230ο38'29" 

23ο38’55'·. 

Πλάτος βόρειο 38ο36'0,64” 38ο36'22" 38ο36'45” 

38ο36'22". 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαρτίου 1989 

Με εντολή Υπουργού 
Ο Γενικός Γραμματέας 
Γ. ΘΩΜΑΣ 

- ♦ - 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

( 5 ) 

Στην παρ. 1 του άρθρου 4 της Υ.Α. Β1/819/1988 που δημοσιεύ- 
θηκε στο Φ.Ε.Κ. 920/1988 τ.Β' και αφορά στη Σύσταση Ειδικών Λο¬ 
γαριασμών για την χρηματοδότηση Ερευνητικών Έργων και σχετικών 
υπηρεσιών στα ΑΕΙ ή στα Τ.ΕΡ.Ι. και στο στίχο 7 διορθώνεται η πρό¬ 
ταση από το λανθασμένο «Κάθε ΤΕΙ εκπρόσωπος Τμήματος...» στο σω¬ 
στό «... Κάθε εκπρόσωπος Τμήματος Α.Ε.Ι. ...». 

(Από το Υπουργείο Εθνικής Παιδείας και Θρησκευμάτων) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






